hotchpotch/miracl-hf-unified huggingface dataset:
গুলি
গুলি একটি আগ্নেয়াস্ত্র বা এয়ার গান‌ দ্বারা চালিত হয়। গুলিতে সাধারণত বিস্ফোরক থাকে না, কিন্তু উদ্দীষ্ট লক্ষ্যে গেঁথে অনেক ক্ষতি করতে পারে।
বুলেট সাধারণত ৫ ধরণের হয়ে থাকে ১। blank বুলেট ২। ball বুলেট ৩। tracer/ spotter বুলেট ৪। incendiary বুলেট ৫। armor piercing /AP বুলেট
১। blank বুলেট - blank বুলেট এমন এক ধরণের বিশেষায়িত বুলেট যাতে projectile বা বুলেট ফ্রন্ট পার্ট বাদে আর সব ই থাকে । এই ধরণের বুলেট ফায়ার করলে সুধু শব্দ ই হয় । এই ধরণের বুলেট দিয়ে কোন ধরণের ক্ষতি সাধন করা যায় নাহ । এই ধরণের বুলেট সুধু মাত্র ভয় দেখাতে ব্যবহার হয় ।
২। ball বুলেট - ball বুলেট বলতে সাধারণ বুলেট কে বুঝায় । এই ধরণের বুলেট ই মিলিটারিতে সবচেয়ে বেশি ব্যবহার হয় ।
৩। tracer/ spotter বুলেট - tracer/ spotter বুলেট এ এমন এক ধরণের বিশেষায়িত projectile ব্যবহার হয় যা কিনা বুলেটকে উজ্জল ও দৃশ্যমান করে তুলে । এ ধরণের বুলেট এর projectile এ ফ্লেয়ার পাউডার ব্যবহার হয় । tracer/ spotter বুলেট ব্যবহার হয় , গানার যাতে গান সাইট ব্যবহার না করে , বুলেট ইমপ্যাক্ট বুজতে পারেন ও ভুল শুধরে লক্ষে আঘাত হান্তে পারেন । ম্যাশিন গান এর ক্ষেত্রে প্রটি ৫ বুলেটে একটি tracer/ spotter বুলেট ব্যবহার হয় । আছারা ও ম্যাগ র শেষ ৩ টা বুলেট tracer থাকে যাতে গানার বুজতে পারেন টার ম্যাগ খালি হতে যাচ্ছে ।
৪। incendiary বুলেট - incendiary বুলেট হল হালকা বর্ম ভেদী বুলেট । এই ধরণের বুলেট এর projectile হিট করার পর বিস্ফরিত হয় । এই ধরণের বুলেট বডি আরমার ভেদে ব্যবহার হয় ।
৫। armor piercing /AP বুলেট - armor piercing /AP বুলেট হল বর্ম ভেদী বুলেট । এই ধরণের বুলেট apc বর্ম ভেদ করতে পারে । এই ধরণের বুলেট এর projectile এ Desensitized bursting charge (TNT,Trinitrophenol, RDX) ব্যবহার করা হয় যা উচ্চ বিস্ফোরক ক্ষমতা রাখে ।
আধেক ঘুমে (অ্যালবাম)
আধেক ঘুমে(ইংরেজি:Adheko Ghume) শায়ান চৌধুরী অর্ণবের ৫ম অ্যালবাম। এটি একটি রবীন্দ্রসঙ্গীত ধর্মী অ্যালবাম। অ্যালবামটি আধখানা মিউজিক কোম্পানির অধীনে প্রকাশিত হয়। উল্লেখ্য আধখানা মিউজিক কোম্পানিটি শায়ান চৌধুরী অর্ণবের একটি প্রতিষ্ঠান।
অ্যালবামটিতে মোট গানের সংখ্যা ১২টি।
আইয়ুব (ইসলামের পয়গম্বর)
আইয়ুব () ইসলামে একজন নবী হিসেবে গণ্য এবং মুসলমানদের পবিত্র গ্রন্থ কোরআনে তার উল্লেখ রয়েছে। ইবনে কাছীরের বর্ণনা অনুযায়ী তিনি নবী ইসহাক এর দুই জমজ পুত্র ঈছ ও ইয়াকূবের মধ্যে পুত্র ঈছ-এর প্রপৌত্র ছিলেন। আর তাঁর স্ত্রী ছিলেন ইয়াকূব-পুত্র নবী ইউসুফ-এর পৌত্রী ‘লাইয়া’ বিনতে ইফরাঈম বিন ইউসুফ। বিপদে ধৈর্য ধারণ করায় এবং আল্লাহর পরীক্ষাকে হাসিমুখে বরণ করে নেওয়ায় আল্লাহ কোরআন শরীফে আইয়ূবকে ‘ধৈর্যশীল’ ও ‘সুন্দর বান্দা’ হিসাবে প্রশংসা করেছেন।
পবিত্র আল কুরআনের ৪টি সূরার ৮টি আয়াতে নবী আইয়ূবের কথা এসেছে। সুরাগুলো হচ্ছে নিসা ১৬৩, আন‘আম ৮৪, আম্বিয়া ৮৩-৮৪ এবং ছোয়াদ ৪১-৪৪।
আল কোরআনের ২১ নম্বর সুরা আম্বিয়ার ৮৩-৮৪ নম্বর আয়াতে আল্লাহ বলেন,
وَأَيُّوْبَ إِذْ نَادَى رَبَّهُ أَنِّيْ مَسَّنِيَ الضُّرُّ وَأَنْتَ أَرْحَمُ الرَّاحِمِيْنَ- فَاسْتَجَبْنَا لَهُ فَكَشَفْنَا مَا بِهِ مِنْ ضُرٍّ وَّآتَيْنَاهُ أَهْلَهُ وَمِثْلَهُم مَّعَهُمْ رَحْمَةً مِّنْ عِنْدِنَا وَذِكْرَى لِلْعَابِدِيْنَ-
‘আর স্মরণ কর আইয়ূবের কথা, যখন তিনি তার পালনকর্তাকে আহবান করে বলেছিলেন, আমি কষ্টে পতিত হয়েছি এবং আপনি সর্বোচ্চ দয়াশীল’। ‘অতঃপর আমরা তার আহবানে সাড়া দিলাম এবং তার দুঃখ-কষ্ট দূর করে দিলাম। তার পরিবারবর্গকে ফিরিয়ে দিলাম এবং তাদের সাথে তাদের সমপরিমাণ আরও দিলাম আমাদের পক্ষ হ’তে দয়া পরবশে। আর এটা হ’ল ইবাদতকারীদের জন্য উপদেশ স্বরূপ’।
সুরা ছোয়াদের ৪১ ও ৪২ নম্বর আয়াতে আল্লাহ বলেন,
وَاذْكُرْ عَبْدَنَا أَيُّوْبَ إِذْ نَادَى رَبَّهُ أَنِّيْ مَسَّنِيَ الشَّيْطَانُ بِنُصْبٍ وَعَذَابٍ، ارْكُضْ بِرِجْلِكَ هَذَا مُغْتَسَلٌ بَارِدٌ وَشَرَابٌ، وَوَهَبْنَا لَهُ أَهْلَهُ وَمِثْلَهُم مَّعَهُمْ رَحْمَةً مِّنَّا وَذِكْرَى لِأُوْلِي الْأَلْبَابِ، وَخُذْ بِيَدِكَ ضِغْثاً فَاضْرِب بِّهِ وَلاَ تَحْنَثْ إِنَّا وَجَدْنَاهُ صَابِراً نِعْمَ الْعَبْدُ إِنَّهُ أَوَّابٌ-(ص ৪১-৪৪)-
‘আর তুমি বর্ণনা কর আমাদের বান্দা আইয়ূবের কথা। যখন সে তার পালনকর্তাকে আহবান করে বলল, শয়তান আমাকে (রোগের) কষ্ট এবং (সম্পদ ও সন্তান হারানোর) যন্ত্রণা পৌঁছিয়েছে’ (ছোয়াদ ৩৮/৪১)। ‘(আমরা তাকে বললাম,) তুমি তোমার পা দিয়ে (ভূমিতে) আঘাত কর। (ফলে পানি নির্গত হ’ল এবং দেখা গেল যে,) এটি গোসলের জন্য ঠান্ডা পানি ও (পানের জন্য উত্তম) পানীয়’ (ছোয়াদ ৩৮/৪২)। ‘আর আমরা তাকে দিয়ে দিলাম তার পরিবারবর্গ এবং তাদের সাথে তাদের সমপরিমাণ আমাদের পক্ষ হ’তে রহমত স্বরূপ এবং জ্ঞানীদের জন্য উপদেশ স্বরূপ’ (ছোয়াদ ৩৮/৪৩)। ‘(আমরা তাকে বললাম,) তুমি তোমার হাতে একমুঠো তৃণশলা নাও। অতঃপর তা দিয়ে (স্ত্রীকে) আঘাত কর এবং শপথ ভঙ্গ করো না (বরং শপথ পূর্ণ কর)। এভাবে আমরা তাকে পেলাম ধৈর্যশীল রূপে। কতই না চমৎকার বানদা সে। নিশ্চয়ই সে ছিল (আমার দিকে) অধিক প্রত্যাবর্তনশীল’ (ছোয়াদ ৩৮/৪৪)।
সুরা আন'আমের ৮৪ নম্বর আয়াতে আল্লাহ বলেন, وَكَذَلِكَ نَجْزِي الْمُحْسِنِيْنَ ‘আর এভাবেই আমরা সৎকর্মশীলদের পুরস্কৃত করে থাকি। 
আবু হুরায়রা কর্তৃক বর্ণিত হাদিএএ রাসূলুল্লাহ বলেন, আইয়ূব একদিন নগ্নাবস্থায় গোসল করছিলেন। এমন সময় তাঁর উপরে সোনার টিড্ডি পাখির দল এসে পড়ে। তখন আইয়ূব সেগুলিকে ধরে কাপড়ে ভরতে থাকেন। এমতাবস্থায় আল্লাহ তাকে ডেকে বলেন, হে আইয়ূব! (أَلَمْ اَكُنْ أُغْنِيَنَّكَ عَمَّا تَرَى؟) আমি কি তোমাকে এসব থেকে মুখাপেক্ষীহীন করিনি? আইয়ূব বললেন, (بَلَى وَعِزَّتِكَ ولكن لاغِنَى بِى عَنْ بَرَكَتِكَ) তোমার ইজ্জতের কসম! অবশ্যই তুমি আমাকে তা দিয়েছ। কিন্তু তোমার বরকত থেকে আমি মুখাপেক্ষীহীন নই’।
মণিপুরের জেলাসমূহের তালিকা
মণিপুর হচ্ছে ভারতের প্রদেশ যার ৯টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
মণিপুর প্রদেশের ৯টি জেলা হচ্ছে:
ন্যায়বিচার ও উন্নয়ন দল (তুরস্ক)
ন্যায়বিচার ও উন্নয়ন দল (), সংক্ষেপে ইংরেজিতে "JDP" বা "AK" এবং তুর্কিতে AK PARTİ বা AKP, হল তুরস্কের একটি সামাজিক রক্ষণশীল রাজনৈতিক দল। ইসলামিজমের ঐতিহ্য দ্বারা দলটি গঠিত হলেও রক্ষণশীল গণতন্ত্রের পক্ষে এই মতাদর্শকে পরিবেষ্টিত রেখেছে। এটি তুরস্কের সবচেয়ে বৃহত্তম রাজনৈতিক দল, যার অধীনে তুরস্কের সংসদের ২৫৮টি আসন রয়েছে। দলতের প্রধান নেতা আহমেত দেভাতোগলু, হলেন তুরস্কের বর্তমান প্রধানমন্ত্রী এবং প্রাক্তন দলনেতা রিসেপ তায়িপ এরদোয়ান হলেন তুরস্কের বর্তমান রাষ্ট্রপতি।
রাষ্ট্রপতি নির্বাচনসমূহ
সাধারণ নির্বাচনসমূহ
স্থানীয় নির্বাচনসমূহ
গণভোটসমূহ
খোরদ
খোরদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতাব্দীতে নির্মিত চারটি প্রাচীন আটচালা শিবমন্দির।
খোরদ বাজারে দুইটি জীর্ণ, দক্ষিণমুখী প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশবরায় চৌধুরী এই মন্দির দুইটি নির্মাণ করেন। দুইটি মন্দিরই ১৬ ফুট X ১৪ ফুট ৮ ইঞ্চি মাপের ও ৩০ ফুট উচ্চ। মন্দিরের গম্বুজাকৃতি ছাদ বিশিষ্ট গর্ভগৃহের মাপ ৯ ফুট ৮ ইঞ্চি X ৮ ফুট। মন্দির নির্মাণে জ্যামিতিক ও ফুলের নকশা যুক্ত ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।
খোরদ গ্রামে রায়চৌধুরী বাড়ির সামনের দিঘির পাড়ে ১৫ ফুট ইঞ্চি X ১৫ ফুট ৬ ইঞ্চি মাপের ও ৪০ ফুট উচ্চ একটি জীর্ণ, পশ্চিমমুখী, প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশব রায়চৌধুরী এই মন্দির নির্মাণ করেন। মন্দিরে পোড়ামাটির জ্যামিতিক অলঙ্করণ লক্ষ্য করা যায়। এই মন্দির নির্মাণে ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।<
খোরদ গ্রামে পাই পাড়ায় একটি ভগ্ন, পরিত্যক্ত, পশ্চিমমুখী আটচালা শিবমন্দির অবস্থিত। মন্দিরের পোড়ামাটির প্রতিষ্ঠালিপিটি নষত হয়ে যাওয়ায় প্রতিষ্ঠাকাল সম্বন্ধে জানা না গেলেও অনুমান করা হয়, ১৮২৯ খ্রিস্টাব্দে বরদাপ্রসাদ রায়চৌধুরী এই মন্দির নির্মাণ করেন। ৭ ফুট ৮ ইঞ্চি X ৭ ফুট ৮ ইঞ্চি মন্দিরের গর্ভগৃহ বর্গাকৃতি বিশিষ্ট।
গাববেড়িয়া, দক্ষিণ চব্বিশ পরগণা
গাববেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।
গাববেড়িয়ার নস্কর পাড়ায় ঊনবিংশ শতাব্দীর প্রথমার্ধে নির্মিত ১৪ ফুট ৩ ইঞ্চি X ১৪ ফুট ৩ ইঞ্চি মাপের ও ৩১ ফুট উচ্চ একটি জীর্ণ পূর্বমুখী, একদুয়ারী, অলিন্দবিহীন আটচালা শিব মন্দির অবস্থিত। ৮ ফুট ৬ ইঞ্চি X ৮ ফুট ইঞ্চি মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়।
গিলারছাট
গিলারছাট ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি প্রত্নস্থল।
গিলারছাট গ্রামে বিংশ শতাব্দীর পঞ্চাশের দশকে একটি পুকুর সংস্কারের সময় পাল বা সেন যুগে নির্মিত একটি প্রাচীন বিষ্ণুমূর্তি আবিষ্কৃত হয়, যা বর্তমানে স্থানীয় বৈদ্য পরিবারে গৃহদেবতা হিসেবে পূজিত হয়ে থাকে। এছাড়া এই গ্রামের সরদার পাড়ায় ধাতু নির্মিত দেবমূর্তি ও স্বর্ণালঙ্কার এবং ভদ্রপাড়ায় ধাতু নির্মিত বিষ্ণুমূর্তি আবিষ্কৃত হয়।
বাবর আলী খান
সৈয়দ বাবর আলী খান বাহাদুর (মৃত্যু: ২৮শে এপ্রিল, ১৮১০) ছিলেন বাংলা বিহার ও উড়িষ্যার নবাব। তার পিতা আশরাফ আলী খান ৬ই সেপ্টেম্বর ১৭৭৩ সালে মৃত্যুবরণ করলে তিনি সিংহাসনে আরোহণ করেন। বাবর ১৭৭৩ সালে সিংহাসনে আরোহণের সময় থেকে ১৮১০-এর ২৮শে এপ্রিল তার মৃত্যু পর্যন্ত ক্ষমতায় অধিষ্ঠিত ছিলেন।
নবাব নাজিম বাবর আলী খান ছিলেন আশরাফ আলী খানের অন্যতম প্রধান স্ত্রী ফাইজ-উন-নিসা বেগমের পুত্র। ১৮১০ সালে বাবরের মৃত্যুর পর তার পুত্র জৈনুদ্দিন আলী খান নাবাবের সিংহাসনে আরোহণ করেন।
বাবর আলী খানের দুজন স্ত্রী ছিল। তার প্রথম স্ত্রীর নাম বাবু বেগম সাহেবা এবং তিনি মোহাম্মদ সামি খানের কন্যা ছিলেন। তবে বাবর আলী খানের দ্বিতীয় স্ত্রীর নাম জানা যায়নি। বাবরের দুই পুত্র ছিল। বড় পুত্রের নাম জৈনুদ্দিন আলী খান, মাতা বাবু বেগম সাহেবা এবং দ্বিতীয় পুত্রের নাম আহামদ আলী খান, তিনি ছিলেন দ্বিতীয় স্ত্রীর সন্তান।
বৈষ্ণব জন তো
"বৈষ্ণব জন তো" হল সর্বাধিক জনপ্রিয় হিন্দু ভজনগুলির অন্যতম। ১৫শ শতাব্দীর কবি নরসিং মেহতা এই ভজনটি গুজরাতি ভাষায় রচনা করেছিলেন। গানটি মহাত্মা গান্ধীর দৈনিক প্রার্থনার অন্তর্গত ছিল। গানটিতে এক বৈষ্ণবের জীবন, আদর্শ ও মানসিকতার কথা বলা হয়েছে।
এই ভজনটির কথা নিম্নরূপ:
এই ভজনটি একাধিক ব্যক্তিত্বকে অনুপ্রাণিত করেছিল। এঁদের মধ্যে বিশেষভাবে উল্লেখযোগ্য হলেন মহাত্মা গান্ধী।
পুলিশ লাইন হাই স্কুল এন্ড কলেজ, বগুড়া
পুলিশ লাইন হাই স্কুল এন্ড কলেজ, বাংলাদেশের
বগুড়া জেলায় অবস্থিত বেসরকারি উচ্চ-বিদ্যালয়।
ইমাম শামিল
ইমাম শামিল (২৬ জুন ১৭৯৭ - ৪ই ফেব্রুয়ারি ১৮৭১) ছিলেন উত্তর ককেশাসের আভার জাতিগোষ্ঠীর একজন রাজনৈতিক ও ধর্মীয় নেতা। তিনি  দাগেস্তান ও ককেশাসের একজন ধর্মীয় নেতা ও মহান বীর।তিনি ককেশাসের প্রতিরোধ আন্দোলনের অন্যতম নেতা। অর্ধশত বছর ধরে তিনি প্রতাপশালী জার সম্রাটদের সাথে লড়াই করেছেন। এক যুদ্ধে তার পাঁজরের তিনটি হাড় কেটে যায় ও তাকে ঘেরাও করে ফেলে জার সৈন্যরা।তখন তিনি তার বিখ্যাত ঘোড়ায় চড়ে এক লাফে তিন সারি সৈন্যের মাথার উপর দিয়ে চলে যান। এরপর থেকেই তিনি সিংহ বলে পরিচিত।তাকে শেরে দাগেস্তানও বলা হয়।অর্ধশত বছর লড়াই করে শেষ বয়সে এক প্রচন্ড যুদ্ধে তিনি খুব অল্প সংখ্যক সেনা নিয়ে তার মোকাবেলা করেন এবং দূর্বল হয়ে পড়েন,পরিশেষে জার তাকে আত্মসমর্পনের জন্য চাপ দেন কিন্তু তিনি তা প্রত্যাখ্যান করেন এবং শান্তি চূক্তিতে আবদ্ধ হন। তাকে যথাযথ সম্মান দিয়ে রাশিয়া নিয়ে যান তার কয়েকজন নায়েব সহ।কিন্তু আত্মসর্মপন করেন নি তিনি।যথা সম্ভব জার সম্রাট আলেক্সজ্যান্ডারই তাকে স্বস্মানে সেন্ট পিটার্সবার্গে নিয়ে তার ইচ্ছা অনুযায়ী মদিনায় পাঠিয়ে দেন।এবং তিনি সেখানেই ইন্তেকাল করেন এবং জান্নাতুল বাক্বীতে তার সমাধি করা হয় । তাকে কেউ কেউ যুলফিকার নামেও স্বরণ করেন [আল্লাহ তাকে জান্নাতের উচূ মাক্বাম দান করুন ]
ইমাম শামিল ১৭৯৭ সালে গিরমি নামক ছোট্র একটি গ্রামে জন্মগ্রহণ করেন, যা বর্তমানে রাশিয়ার দাগেস্তানে অবস্থিত। তার আসল নাম আলি। কিন্তু স্থানীয় রীতি অনুসারে তাঁর নাম পরিবর্তন করা হ্য়। তাঁর পিতা ছিলেন স্বাধীন ভূস্বামী। জমিদার বা ভূস্বামীকে স্থানীয় ভাষায় বলা হয় শামিল। সেই অনুসারে পিতার কাছ থেকে শামিল উপাধী লাভ করে। দাগেস্তানের প্রথ্ম ইমাম গাজি মোল্লা ছিলেন তাঁর আধ্যাতিক গুরু এবং ছেলে বেলার বন্ধু ছিলন। তিনি তাঁর কাছ থেকে অরবী এবং তর্ক-শাস্রে ভূৎপত্তি জ্ঞান অর্জন করেন। ইমাম শামিল কোরআন-হাদীস এবং সমকলীন সমর জ্ঞানে বিশেষজ্ঞ ব্যক্তি হিসেবে পরিচিত ছিলেন।
ইমাম শামিল এমন সময় জ্ন্মগ্রহন করেন য্খন রাশিয়ান সাম্রাজ্য বিস্তৃত হচ্ছিল এবং ওসমানী খেলাফত সঙ্কুচিত হয়ে আসছিল। এতে অনুমান করা যায় পরবর্তী জীবন কেমন কঠিন গিয়েছিল।
মালয়ী জামরুল
মালয়ী জামরুল (বৈজ্ঞানিক নাম:Syzygium malaccense) হচ্ছে মালয়েশিয়া ইন্দোনেশিয়া, (সুমাত্রা এবং জাভা) ভিয়েতনাম, থাইল্যান্ড, নিউ গিনি এবং অস্ট্রেলিয়ার. স্থানীয় একটি সপুষ্পক উদ্ভিদ প্রজাতি। 
মালয়ী জামরুলের পুরো গাছের ডাল গুলো গাঢ় মেজেন্টা রঙের ফুলে ভরা হয় এবং অসংখ্য মৌমাছি মধুর জন্য ঘোরা ঘুরি করে।
জিহান মুবারক
জিহান মুবারক (জন্ম: ১০ জানুয়ারি, ১৯৮১) ওয়াশিংটন, ডিসিতে জন্মগ্রহণকারী মার্কিন বংশোদ্ভূত শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। বামহাতি ব্যাটসম্যান হিসেবে ডানহাতে অফ ব্রেক বোলিংয়ে পারদর্শী তিনি।
স্কুল ক্রিকেটে নিয়মিতভাবে রান পেয়েছেন। তার ব্যাটিংয়ের ধরন অনেকাংশেই ব্রায়ান লারা’র সাথে তুলনা করা হয়ে থাকে। বিশেষতঃ স্পিনারদের বিপক্ষেই তার ব্যাট ঝলসে উঠেছে বেশী।
রয়্যাল কলেজ কলম্বোয় পড়াশোনা করেন মুবারক। কলম্বো বিশ্ববিদ্যালয় থেকে ফিজিক্যাল সায়েন্সে ডিগ্রী লাভ করেন তিনি। ডাম্বুলায় ক্রিকেট সম্পর্কীয় প্রশিক্ষণ শিবিরে সাবেক ক্রিকেটার অর্জুনা রানাতুঙ্গা ও অরবিন্দ ডি সিলভা’র দৃষ্টি আকর্ষণে সক্ষম হন। এরপরই তিনি শ্রীলঙ্কান ক্রিকেটে ভবিষ্যতের সম্ভাবনাময় তারকায় পরিণত হন।
জুলাই, ২০০২ সালে বাংলাদেশের বিপক্ষে তার টেস্ট অভিষেক ঘটে। ঐ বছরেরই নভেম্বর মাসে দক্ষিণ আফ্রিকার বিপক্ষে একদিনের আন্তর্জাতিকে অভিষিক্ত হন তিনি। দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপেও অংশ নেন তিনি। অভিষেকের পর রঞ্জিত ফার্নান্দো মন্তব্য করেন যে, মুবারকের ব্যাটিং যেন গতিময় কবিতা। শ্রীলঙ্কা ক্রিকেট দলের মধ্যে পেশাদারী পর্যায়ে উত্তরণের জন্য তাকে আরও দায়িত্বশীল হতে হবে।
প্যারেডোলিয়া
প্যারেডোলিয়া ( ) হল আশেপাশের পরিবেশে কোনো কিছু দেখে এর মাঝে মানুষের মুখাকৃতি মনে হওয়া।
প্যারেডোলিয়াকে অ্যাফোফেনিয়ার দৃশ্যায়িত রূপ হিসেবে ধরা হয়ে থাকে, যা হল একাধিক ডাটার মধ্য থেকে কোন নির্দিষ্ট ধরণের ডাটার মধ্যে মিল খুঁজে পাওয়া। সম্ভবত প্রাচীন সভ্যতায় এর বিশেষ প্রভাব ছিল।
প্যারেডোলিয়া শব্দটি "para" (παρά, "পাশে, পাশাপাশি, পরিবর্তে", ত্রুটিপূর্ণ বা ভুল কিছু অর্থ এই প্রেক্ষাপটে)
এবং বিশেষ্য "eidōlon" (εἴδωλον, "চিত্র, গড়ন, আকৃতি" ) এ দুটি গ্রীক শব্দ থেকে এসেছে।
আলো, ছায়া আর বিভিন্ন নকশাকে মুখাবয়বের মত ব্যাখ্যা করাই প্যারেডোলিয়া। নিউরোইমেজিং প্রক্রিয়ার (এর আসল নামটি ম্যাগনেটোএনসেফালজি) মাধ্যমে মস্তিশকের ক্রিয়া বিশ্লেষণ করে দেখা গেছে মুখাবয়বের মত মনে হওয়া বস্তুগুলো ১৬৫ মিলিসেকেন্ডের স্থায়ী বিভ্রম তৈরী করে। এটুকু সময়ের পর বস্তুটিকে ভ্রম হিসেবে দেখার ব্যাপার টের পায় মস্তিষ্ক। আরেকটি তথ্য উঠে এসেছে গবেষণায়, অন্যান্য সচরাচর বস্তু এতক্ষণ স্থায়ি বিভ্রম তৈরী করে না। মুখাবয়বকে খুব সহজে খুঁজে পায় আমাদের মস্তিষ্ক। মস্তিষ্কের চেতনা ও মনের আবেগীয় প্রক্রিয়া শুরু হওয়ার আগেই এটি ঘটে যায়। একারণে স্টিকফিগারের এত সরলতা সত্ত্বেও আমরা খুব সহজে এর থেকে এর ভাব(mood) চিহ্নিত করে ফেলি। মন খারাপ নাকি হাসিখুশি ভাব এটা আঁকার জন্য কখনোই শিল্পীর পর্যায়ের অঙ্কন দরকার হয় না। এটা মস্তিষ্কের অনেকগুলো ক্ষমতার একটি ছোট সুবিধা।
লিওনার্দো দ্য ভিঞ্চির মতে, প্যারেডোলিয়া হচ্ছে রঙশিল্পীদের কাছে একটি উপকরণের মত। "যদি অনেক দাগওয়ালা কোনো দেয়ালের দিকে তাকাও যেখানে আছে বিভিন্ন পাথরের মিশেল, যদি কোনো দৃশ্য আবিষ্কার করতে যাও পাহাড়, নদী, পাথর, গাছ, সমভূমি, প্রশস্ত উপত্যকা আর পাহাড়ে ছাওয়া প্রতিচ্ছবিতে পাবে সেই দৃশ্য।"
ধর্মীয় অনুভূতির সাথে জড়িত অনেকগুলো ঘটনা রয়েছে ধর্মীয় চিত্র ও দৃশ্যপট কল্পনায়। বেশি ঘটে ধর্মীয় মুখচিত্রগুলিকে কল্পনা করতে দেখা। 
অনেক বেশি কমন যেগুলোঃ যিশুখ্রিস্ট, কুমারী মাতা মেরীর ছবি, 'আল্লাহ' শব্দটি।
কম্পিউটার ভিশনেও প্যারেডোলিয়া পৌঁছে গেছে, বিশেষত 'চিত্র চিহ্নিতকরণ' (Image Recognition) প্রোগ্রামগুলোয়, যার মাধ্যমে কম্পিউটার দিয়ে কৃত্রিমভাবে বৈশিষ্ট্যগুলো চিহ্নিত করা যায়। কৃত্রিম বুদ্ধিমত্তার নেটওয়ার্ক গঠনে এই প্রোগ্রামটি কম্পিউটারকে দেখতে সাহায্য করে। একই সাথে আরেকটি কাজ হয়ে যায়, আমরা আমাদের চারপাশটা কেমন দেখি আর কম্পিউটার আত্র একটি দৃষ্টিক্ষমতা অর্জনের মাধ্যমে কিভাবে দেখে তা ধরে ফেলা। এমন একটি কম্পিউটার ভিশন প্রোগ্রামের নাম ডিপড্রিম(DeepDream)। গুগলের তৈরী। ডিপড্রিম এর লিংকে গিয়ে আপনি যেকোনো ছবি আপলোড দিলেই আপনাকে ১৫ সেকেন্ডের মধ্যে দেখিয়ে দিবে যন্ত্র সেটা কিভাবে দেখে।
১৯৭১ সালে কন্সটান্টিন রডিভ 'Breakthrough' নামে একটি বই লিখেন। বিষয়বস্তু ছিল বৈদ্যুতিক কণ্ঠের ঘটনা (electronic voice phenomenon বা EVP) সম্পর্কে তাঁর বিশ্বাস। এই EVP কে শ্রাবণ প্যারেডোলিয়া বলা হয়।
শুয়াইব
শুয়াইব (), বা, শু'য়াইব, বা, শোয়াএব (, শুআইব শব্দটি মূলত শা'ব শব্দের ক্ষুদ্রত্ববাচক শব্দ। এর মূল অর্থ মানব জাতির একটা প্রজন্ম যারা বিচ্ছিন্ন হবার পুনর্মিলিত হয়েছে, বড় একটি গোত্র) ছিলেন প্রাচীন মাদিয়ান অঞ্চলের নবী; যাকে বাইবেলে কখনও কখনও 'জ্যাঠোর' (Jethro) বলে চিহ্নিত করা হয় (যদিও ইসলামে তার কৃত অনেক কিছুই বাইবেলে উল্লেখিত কর্মানুরূপ নয়)। ইসলাম ধর্মাবলম্বীদের পবিত্র গ্রন্থ আল-কোরআনে তার নাম মোট ১১ বার উল্লেখ করা হয়েছে। তিনি ইব্রাহিমের পরবর্তীকালে বলে ধারণা করা হয় এবং মুসলমানদের বিশ্বাস তাকে 'মাদিয়ান' নামক একটি সম্প্রদায়ের নিকট প্রেরণ করা হয়েছিল। যারা একটি বড় গাছকে পূজা করত বলে 'বৃক্ষ-মানব' হিসাবে পরিচিত ছিল।
শুয়অইবের সৌধ জর্ডানে চমত্কারভাবে সংরক্ষিত রয়েছে; এটি মাহিস শহর থেকে পশ্চিমে অবস্থিত যা 'ওয়াদি শুয়াইব' নামে পরিচিত। তবে, ইসলামী মতানুসারে আরো দুটি স্থানের কথা জানা যায় যেগুলো সিনাই উপদ্বীপ এবং ঐতিহাসিক প্যালেস্টাইনে অবস্থিত।
দ্রুজদের দ্বারা চিহ্নিত শুয়াইবের (নবী শুয়াইব) অপর একটি সৌধ রয়েছে নিম্ন গ্যালিলি অঞ্চলের হিট্টিন-এ। প্রতি বছর ২৫ এপ্রিল এখানে দ্রুজরা মিলিত হয়ে তাদের সম্প্রদায়ের বিষয়াবলী নিয়ে আলোচনা করে।
বিবির পুকুর
বিবির পুকুর বাংলাদেশের বরিশাল নগরীর প্রাণকেন্দ্রে অবস্থিত একটি শতবর্ষের পুরানো ও ঐতিহ্যবাহী কৃত্রিম জলাশয়। ১৯০৮ খ্রিস্টাব্দে উইলিয়াম কেরির পালিত সন্তান জিন্নাত বিবির উদ্যোগে জনগণের জলকষ্ট নিরসনের জন্য নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। পরবর্তীতে এটি তার নাম অনুসারে "বিবির পুকুর" নামে পরিচিতি লাভ করে। বাংলাদেশের অন্য কোন বিভাগীয় শহরের প্রাণকেন্দ্রে এরকম জলাশয় নেই এবং এটি বরিশাল নগরীর অন্যতম সৌন্দর্য ও ঐতিহ্য বলে বিবেচিত হয়।
ব্রিটিশ শাসনামলে ১৬০০ খ্রিস্টাব্দের প্রথম দিকে খ্রিস্টান ধর্মপ্রচারকরা (মিশনারি) বরিশালে আসে। জানা যায়, উইলিয়াম কেরি পর্তুগিজ দস্যুদের কাছ থেকে জিন্নাত বিবি নামের এক মুসলিম মেয়েকে উদ্ধার করে তাকে লালন-পালন করেন। পরবর্তীতে এক মুসলিম যুবকের কাছে জিন্নাত বিবিকে বিয়ে দেয়া হয়। উইলিয়াম কেরি জিন্নাত বিবিকে জেনেট বলে ডাকতেন। ১৯০৮ খ্রিস্টাব্দে জিন্নাত বিবি জনগণের জলকষ্ট নিরসনের জন্য জলাশয় খননের উদ্যোগ নেন ও এ অনুযায়ী নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। তখন থেকেই পুকুরটি বিবির পুকুর নামে পরিচিতি লাভ করে।
একসময় কীর্তনখোলা নদীর সাথে এ পুকুরের দুটি সংযোগ ছিল এবং এতে নিয়মিত জোয়ার ভাটা হত। সংযোগ দুটির একটি বরিশাল সার্কিট হাউজ হয়ে মৃতপ্রায় ভাটার খালের মাধ্যমে কীর্তনখোলায় এবং অপরটি নগরীর গির্জা মহল্লার পাশ দিয়ে বয়ে যাওয়া বিলুপ্ত খালের মাধ্যমে কীর্তনখোলা নদীর সাথে যুক্ত ছিল।
বরিশাল পৌরসভা স্থাপনের পর থেকেই বিবির পুকুরটি বিভিন্নভাবে সংস্কার ও পুনর্খনন করা হয়। ৯০ এর দশকে পৌর চেয়ারম্যান আহসান হাবিব কামাল পুকুরটির ঐতিহ্য রক্ষায় বিভিন্ন পরিকল্পনা গ্রহন করলেও তা যথাযথ ভাবে বাস্তবায়িত হয়নি। ২০০৮ সালে শওকত হোসেন হিরণ বরিশাল সিটি কর্পোরেশনের এর মেয়র নির্বাচিত হওয়ার পর বিবির পুকুরের ঐতিহ্য রক্ষা এবং সৌন্দর্য্য বর্ধনে নানামুখী কার্যক্রম গ্রহণ করেন। এর মধ্যে পুকুরের চারপাশে ঝুলন্ত পার্ক, বিশ্রাম নেয়ার জন্য বেঞ্চ, অত্যাধুনিক গ্রিল ও পুকুরটির শোভা বৃদ্ধির জন্য বিভিন্ন ধরনের লাইটিং স্থাপন উল্লেখযোগ্য। এর পাশাপাশি বিবির পুকুরের পাশেই উন্মুক্ত বিনোদন কেন্দ্র পাবলিক স্কয়ার (বর্তমানে হিরণ স্কয়ার নামে পরিচিত) এবং পুকুরের মধ্যে ফোয়ারা স্থাপন করেন।
বিবির পুকুর বর্তমানে একটি নাগরিক বিনোদনের স্থান হিসেবে ব্যবহৃত হয়। বিকেলে ও সন্ধ্যায় জনগণ আড্ডা ও অবসর সময় কাটানোর জন্য পুকুর পাড়ে ও হিরণ স্কয়ারে জড়ো হয়। ২০১৪ সালের ১৫ ডিসেম্বর জনগণের জন্য পুকুরের চারপাশ ও হিরণ স্কয়ার এলাকায় ফ্রি ওয়াই-ফাই সুবিধা যুক্ত করা হয়।
ফাতিমা বিনতে আসাদ
ফাতিমা বিনতে আসাদ (?-৪হিজরী; ?-৬২৬ হিজরী) (, "") ছিলেন ইসলামের চতুর্থ খলিফা এবং হযরত মুহাম্মদ (সঃ) এর জামাতা, হযরত আলী (রাঃ) এর মাতা। তিনি আসাদ ইবনে হাশিম এর কন্যা ছিলেন। তাঁর স্বামী আবু তালিব ইবনে আব্দ আল মুত্তালিব ছিলেন হযরত মুহাম্মদ (সঃ) এর চাচা। হযরত মুহাম্মদ (সঃ) এর দাদা আব্দুল মুত্তালিব এর মৃত্যুর পর এতিম মুহাম্মদ তাঁর শৈশবের বেশকিছু বছর আবু তালিব ইবনে আব্দ আল মুত্তালিব এর ঘরে অতিবাহিত করেন।
হযরত মুহাম্মদ (সঃ) ইসলাম প্রচার শুরু করলে, যারা প্রথম দিকে ইসলাম গ্রহণ করেছিলেন ফাতিমা তাদের মধ্যে অর্ন্তভূক্ত ছিলেন। ৬২২ খিস্ট্রাব্দে হযরত মুহাম্মদ (সঃ) মদিনায় হিজরতকালে তাঁর সফর সঙ্গীদের মধ্যে ফাতিমাও ছিলেন।
আনাস বিন মালিক এর মতে, যখন হযরত মুহাম্মদ (সঃ) জানতে পারলেন যে ফাতিমা মৃত্যুবরণ করেছেন, তিনি তাঁর বাড়িতে গিয়ে তাঁর পাশে গিয়ে বসলেন এবং তাঁর জন্য আল্লাহর কাছে দয়া প্রার্থনা করলেন। তিনি নিজের জামা দিয়ে ফাতিমার কাফনের কাপড় এবং নিজ হাতে তাঁকে মদিনার পবিত্র সমাধিস্থান জান্নাতুল বাকিতে কবরস্থ করলেন।
হযরত আলী (রাঃ) ছাড়াও ফাতিমার আরো পাঁচটি সন্তান ছিল। তাঁর অন্য সন্তানরা হল, জাফর ইবনে আবি তালিব, যিনি মুতার যুদ্ধে ইসলামের সৈন্যদের নেতৃত্ব দেন এবং সেখানেই শাহাদাত বরণ করেন, তালিব ইবনে আবি তালিব এবং আকিল ইবনে আবি তালিব। তাঁর দুই কন্যা হল ফাখিতাহ বিনতে আবু তালিব এবং জুমানাহ বিনতে আবু তালিব।
মাহমুদ আহমদ ঘাদানফার। "Great Women of Islam". Translated by Jamila Muhammad Qawi. Darussalam Publishers & Distributors, Riyadh. Online at kalamullah.com. pp. 163–167. Retrieved 2013-06-22.
লালবাগ থানা
লালবাগ () বাংলাদেশের ঢাকা বিভাগের ঢাকা জেলার একটি থানা।
লালবাগ ২৩° ৪২' উত্তর অক্ষাংশ এবং ৯০° ২২' পূর্ব দ্রাঘিমায় অবস্থিত। পূর্বে এটি আয়তনে বিশাল ছিলো, যার মোট আয়তন ছিলো ৯.১৪ বর্গ কি.মি.। বিভক্ত হওয়ার পরও এই জেলার জনসংখ্যা ঘনত্ব ১৬৮,১৫১ জন প্রতি বর্গ কি.মি.-এ; ২০১১ সালের আদমশুমারী অনুসারে এর ২.২ কি.মি. এলাকায় রয়েছে ৩৬৯,৯৩৩ জন।
বালাম
কাজী মোহাম্মদ আলী জাহাঙ্গীর বালাম (যিনি বালাম নামে পরিচিত) বাংলাদেশের একজন সংগীতশিল্পী সঙ্গীত পরিচালক, সুরকার ও কম্পোজার।
বালামের জন্ম ২৪ ডিসেম্বর, ১৯৭৫, রাজধানীর জিগাতলায়। তার বাবা কাজী জাহাঙ্গীর হাফিজ সেলিম এবং মা রোকসানা জাহাঙ্গীর। বালামের বড় দুই ভাইয়ের নাম যথাক্রমে বাবর ও বাপ্পী। তার একমাত্র বোন ফাতেমা জাহাঙ্গীর। বালামের স্ত্রী সাগুফতা ফারুক সাদিয়া ও একমাত্র সন্তান ফাবিয়ান জাহাঙ্গীর।
বালামের সঙ্গীতের শুরু হয় ব্যান্ড দল রেইনিগেডসের মাধ্যমে। তিনি ও তাঁর বন্ধুরা মিলে ১৯৯৫ সালে প্রতিষ্ঠা করেন ব্যান্ডটি। তিনি ছিলেন ব্যান্ডটির লিড গিটারিস্ট ও ভোকাল্‌। প্রযোজনা প্রতিষ্ঠান সিএমভির ব্যানারে প্রকাশিত হয় তাদের প্রথম অ্যালবাম "ফিরিয়ে দাও"। তবে এরও পূর্বে তিনি আত্মপ্রকাশ করেন সুরকার হিসেবে। সপ্তম শ্রেণীতে থাকার সময় প্রথম সুর করেন জনপ্রিয় ব্যান্ডদল ওয়ারফেজের "কৈশোর" নামের গানটির। পরে ১৯৯৮ সালের শেষ দিকে বালাম লিড গিটারিস্ট ও ২য় ভোকাল হিসেবে যোগদান করেন ব্যান্ডটিতে। ২০০২ সালে ওয়ারফেজের অন্যতম প্রতিষ্ঠাতা সঞ্জয় ও বাবনা ব্যক্তিগত কারণে ওয়ারফেজ ত্যাগ করলে বালাম উন্নীত হন ১ম ভোকাল হিসেবে। এসময় তার ভয়েসে ওয়ারফেজ ২০০৩ সালে প্রকাশ করে অ্যালবাম "মহারাজ"।
ওয়ারফেজে থাকাকালীন সময়েই বালাম তার কম্পোজিশনে প্রকাশ করেন মিশ্র অ্যালবাম "প্রেম শিকারী"। এই অ্যালবামটির মাধ্যমে তিনি সঙ্গীতবোদ্ধাদের কাছে পরিচিতি লাভ করেন। ওয়ারফেজের আলো অ্যালবামেও বালাম উপহার দেন "যতোদূরে", "নেই তুমি" ও "সময়" - এর মতো বেশ কিছু জনপ্রিয় গান। অ্যালবাম প্রকাশের পর ওয়ারফেজ ত্যাগ করেন বালাম।
ওয়ারফেজ ছাড়ার পরই একক অ্যালবামের দিকে মন দেন বালাম। ২০০৭ সালে লেজার ভিশনের ব্যানারে প্রকাশ করেন নিজের প্রথম অ্যালবাম যেটির নাম ছিল "বালাম"। এই অ্যালবামটিই বালামকে এনে দেয় আকাশ্চুম্বী জনপ্রিয়তা। ২০০৮ সালে তার হাত ধরে সঙ্গীতার ব্যানারে "বালাম ফিচারিং জুলি" দিয়ে সঙ্গীতাঙ্গনে প্রবেশ করেন তাঁর বোন জুলি। বেশ জনপ্রিয়তা পায় অ্যালবামটি। এরপর তিনি সঙ্গীতার ব্যানারে আরো প্রকাশ করেন বালাম ২ (২০০৮) ও বালাম ৩ (২০১০)। ২০০৯ সালে তিনি তাঁর বোনকে নিয়ে আবারও প্রকাশ করেন "বালাম ফিচারিং জুলি ২- স্বপ্নের পৃথিবী"।
এরপর দীর্ঘ তিন বছরের বিরতির পর ২০১৩ সালে বালাম ঈগল মিউজিকের ব্যানারে প্রকাশ করেন তাঁর ৪র্থ একক অ্যালবাম "ভূবন (বালাম ৪)"।
দুই বছর বিরতির পর ২০১৫ সালে তাঁর প্রথম সঙ্গীত ভিডিও "মেঘে ঢাকা" প্রকাশ পায়। এরপর ২০১৬ সালের ভালোবাসা দিবসে প্রকাশ করেন "কৌশিক তাপস ফিচারিং বালাম-কী জ্বালা" গানটি। ২০১৬ সালে তাঁর বোন জুলিকে নিয়ে দ্বৈত গান "কত যে খুঁজেছি তোমায়" প্রকাশ করেন। ২০১৭ সালের ভালোবাসা দিবসে রবি-এয়ারটেল ইয়োন্ডার মিউজিকের ব্যানারে তিনি তার ৫ম একক অ্যালবাম "গল্পের শহর" প্রকাশ করেন।
"প্রেম শিকারি" ছাড়াও বালাম বিভিন্ন মিশ্র অ্যালবামে কাজ করেছেন।
বালাম চলচ্চিত্র সঙ্গীত পরিচালনাও করেছেন। নাটকেও অভিনয় করেছেন গুণী এই শিল্পী।
এফ আই মানিকের বড় সাহেব এবং মোরশেদুল ইসলামের প্রিয়তমেষু চলচ্চিত্র দিয়ে বড় পর্দার গানে বালামের অভিষেক ঘটে।
নিল ম্যাকগারিল
নিল ক্রিস্টোফার ম্যাকগারিল (জন্ম: ১২ জুলাই, ১৯৭২) গায়ানার ডেমেরারা এলাকার জর্জটাউনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ‘নিলম্যান’ ডাকনামে পরিচিত নিল ম্যাকগারিল দলে মূলতঃ স্লো লেফট আর্ম বোলার হিসেবে অংশগ্রহণ করতেন। পাশাপাশি ডানহাতে নীচের সারিতে ব্যাটিংয়ে নামতেন। ঘরোয়া ক্রিকেটে গায়ানার প্রতিনিধিত্ব করেন।
ওয়েস্ট ইন্ডিজের ঘরোয়া ক্রিকেটে নিয়মিত অধিনায়ক কার্ল হুপার ও শিবনারায়ণ চন্দরপলের আন্তর্জাতিক ক্রিকেট অঙ্গনে ব্যস্ততার দরুন গায়ানা দলকে নেতৃত্ব দিয়েছেন তিনি।
২০০১ সালে চার টেস্টে অংশ নিয়ে ১৭ উইকেট দখল করেন। এছাড়াও একদিনের আন্তর্জাতিকে ১৭টি ওডিআইয়ে অংশ নেন। ২০০১-০২ মৌসুমে শ্রীলঙ্কার ক্যান্ডিতে তিনি তাঁর সর্বশেষ আন্তর্জাতিকে দলের প্রতিনিধিত্ব করেন। কিন্তু ২০০১ সাল থেকে ওয়েস্ট ইন্ডিজ ক্রিকেট বোর্ড কর্তৃক ধারাবাহিকভাবে প্রত্যাখ্যাত হবার ফলে তিনি মার্কিন যুক্তরাষ্ট্র জাতীয় ক্রিকেট দলে স্থানান্তরিত হন। এরফলে ২০১১ সালে বিশ্ব ক্রিকেট লীগ তৃতীয় বিভাগে খেলার সুযোগ পান তিনি।
হেডার ফাইল
হেডার ফাইল হল মুলত .h এক্সটেনশন যুক্ত ফাইল যেখানে বিভিন্ন লাইব্রেরি ফাংশনের প্রটোটাইপ উল্লেখ থাকে। সি/সি++ যে কোনো স্টান্ডার্ড লাইব্রেরি ফাংশন এর অবশ্যই প্রটোটাইপ উল্লেখ করতে হয়। লাইব্রেরি ফাংশন ব্যবহার করলে তার পূর্বে অবশ্যই প্রটোটাইপ হিসেবে main() ফাংশনের পূর্বে সংস্লিষ্ট হেডার ফাইল সমূহ # include directive এর মাধ্যমে সংযুক্ত করতে হয়। যেমন কোন প্রোগ্রামে printf(), scanf() ফাংশন ব্যবহার করলে হেডার ফাইল stdio.h যোগ করতে হবে। তেমনি sqrt(), pow() ব্যবহার করলে math.h হেডার ফাইল ব্যবহার করতে হয়। প্রোগ্রামে কোনো হেডার ফাইল সংযুক্ত করা হলে কম্পাইলার প্রোগ্রাম কম্পাইল এর সময় সংযুক্ত ফাইলের উপাদান গুলো কপি করে।
সি এর হেডার ফাইল সংযুক্ত করণের নিয়ম হলো #include 
FILE_NAME এর যায়গায় সি হেডার ফাইল এর নাম .h এক্সটেনশন এর মাধ্যমে দিতে হবে এবং সেটা প্রোগ্রামের প্রথমেই। # অপারেটরটিকে প্রি-প্রসেসর স্টেটমেন্ট বলে। এর অর্থ কম্পাইলিং এর পূর্বে উক্ত কাজটি সম্পাদন করা।
ক্বীন ব্রীজ
ক্বীন ব্রীজ হলো বাংলাদেশের সিলেট শহরের মধ্য দিয়ে প্রবাহিত সুরমা নদীর উপর স্থাপিত একটি লৌহ নির্মিত সেতু। এটি সিলেটের অন্যতম দর্শনীয় এবং ঐতিহ্যবাহী স্থান হিসাবে সবার কাছে পরিচিত। সুরমা নদীর ওপর নির্মিত এই স্থাপনাটি একটি ঐতিহাসিক নিদর্শন হিসাবেও বিশেষভাবে গুরুত্বপূর্ণ। এই ব্রীজটিকে সিলেট শহরের "প্রবেশদ্বার" বলা হয়।
সিলেট শহরের কেন্দ্রস্থলে ক্বীন ব্রীজটি অবস্থিত। এর এক দিকে দক্ষিণ সুরমা ও অপর দিকে তালতলা। এই ব্রীজটি সিলেট শহরের মধ্য দিয়ে প্রবাহিত সুরমা নদীর উপর অবস্থিত, এবং বাংলাদেশের রাজধানী, ঢাকা শহর থেকে উত্তরপূর্ব দিকে অবস্থিত। সিলেট রেলওয়ে স্টেশন থেকে এই ব্রীজটি মাত্র আধা কিলোমিটার দূরে অবস্থিত।
গত শতকের তিরিশের দশকের দিকে আসাম প্রদেশের গভর্ণর ছিলেন মাইকেল ক্বীন। তিনি সিলেট সফরে আসেন। তাঁর স্মৃতিকে অম্লান করে রাখতেই এ ব্রীজটি নির্মাণ হয় এবং এই ব্রীজটির নামকরণ করা হয় গভর্ণর মাইকেল ক্বীনের নামানুসারে, যিনি ১৯৩২ থেকে ১৯৩৭ সাল পর্যন্ত আসামের একজন ইংরেজ গভর্ণর ছিলেন।
আসাম প্রদেশের গভর্ণর মাইকেল ক্বীন সিলেট সফরে আসার জন্য সুরমা নদীতে ব্রীজ স্থাপনের প্রয়োজনীয়তা দেখা দেয়। কারণ তখন আসামের সাথে সিলেটের যোগাযোগের মাধ্যম ছিল ট্রেন। ফলে, রেলওয়ে বিভাগ ১৯৩৩ সালে সুরমা নদীর ওপর ব্রীজ নির্মাণের উদ্যোগ নেয় এবং নির্মাণ শেষে ১৯৩৬ সালে ব্রীজটি আনুষ্ঠানিকভাবে খুলে দেওয়া হয়।
তৎকালীন আসাম সরকারের এক্সিকিউটিভ সদস্য রায় বাহাদুর প্রমোদ চন্দ্র দত্ত এবং শিক্ষামন্ত্রী আব্দুল হামিদ ব্রীজটি নির্মাণের ক্ষেত্রে অশেষ অবদান রাখেন।
ক্বীন ব্রীজ লোহা দিয়ে তৈরী। এর আকৃতি ধনুকের ছিলার মত বাঁকানো। এই ব্রীজটির দৈর্ঘ্য ১১৫০ ফুট এবং প্রস্থ ১৮ ফুট। ব্রীজ নির্মাণে তৎকালীন সময়ে ব্যয় হয়েছিল প্রায় ৫৬ লাখ টাকা।
১৯৭১ সালে মহান মুক্তিযুদ্ধ চলাকালে পাকিস্তানী হানাদার বাহিনী ডায়নামাইট দিয়ে ব্রীজের উত্তর পাশের একাংশ উড়িয়ে দেয়; যা স্বাধীনতার পর কাঠ ও বেইলী পার্টস দিয়ে মেরামত করা হয় ও হালকা যান চলাচলের জন্য ব্যবহৃত হয়।
১৯৭৭ সালে বাংলাদেশ রেলওয়ের সহযোগিতায় ব্রীজের বিধ্বস্ত অংশটি কংক্রীট দিয়ে পুনঃনির্মাণ করা হয় এবং তৎকালীন নৌ বাহিনীর প্রধান রিয়াল এডমিরাল এম এইচ খান সংস্কারকৃত ব্রীজটি উদ্বোধন করেন; ফলে পুনরায় এটি দিয়ে যান চলাচল শুরু হয়।
রোদ বলেছে হবে
রোদ বলেছে হবে শায়ান চৌধুরী অর্ণবের ৪র্থ অ্যালবাম। অ্যালবামটি ১১ অক্টোবর ২০১০ সালে মুক্তি পায়। সবগুলো গানই অর্ণবের লেখা এবং সুরারোপ করা।
অ্যালবামটিতে মোট গানের সংখ্যা ১২ টি।
থাচানাদান ভাষা
থাচানাদান একটি অশ্রেণীবদ্ধ দক্ষিণ দ্রাবিড়িয় ভাষা, ভারতের নির্দিষ্ট কিছু উপজাতি কথা বলে। অন্যান্য দ্রাবিড়িয় ভাষার বদলে এর মুল্লু কুরুম্বা ভাষার সাথে মিল পাওয়া যায়। এই দুই ভাষার শব্দে ৬৬-৭২% মিল পাওয়া যায়।
নকিয়া আশা ৩১১
নকিয়া আশা ৩১১ () নকিয়া সিরিজ ৪০ এর একটি স্মার্টফোন। এটিকে নকিয়া আশা ৩০৫ এবং ৩০৬ এর সাথে ব্যাংককে উদ্বোধন করা হয়। নকিয়া আশা ৩১১ কে নকিয়া আশা ফুলটাচ সিরিজের ফ্লাগশিপ বলে বিবেচনা করা হয়। এর প্রধান বৈশিষ্ট্যগুলো হল ক্যাপাসিটিভ ফুল-টাচস্ক্রীন, থ্রিজি, ভিওআইপি, ওয়াই-ফাই এবং গেমস খেলার সামর্থতা । বিভিন্ন দেশের ভাষানুযায়ী নকিয়া আশা ৩১১ এ ভাষা সমর্থন করে। দক্ষিণ এশিয়ার ৮টি ভাষা সমর্থন করে যেগুলো হলো: ইংরেজি, বাংলা, হিন্দি, তামিল, গুজরাটি, তেলেগু, মালয়ালম এবং কন্নড়।
নকিয়া আশা ৩১১ হ্যান্ডসেটটি ব্যাংককে ঘোষণা করা হয়। এটি ২০১২ সালের তৃতীয় প্রান্তিকে সারাবিশ্বের বাজারে ছাড়া হয়।
নকিয়া আশা ৩১১ ফোনটিতে ১ গিগাহার্জ প্রসেসর এবং এতে ১২৮ মেগাবাইটের কম ক্ষমতা সম্পন্ন সিঙ্গেল চ্যানেল র্যাম (মোবাইল ডিডিআর) ব্যবহার করা হয়।
ফোনটিতে ৩.০ ইঞ্চি ক্যাপাসিটিভ স্পর্শপর্দা (মাল্টিপয়েন্ট) ব্যবহার করা হয়েছে এবং এতে ২৪০x৪০০ (QVGA) পিক্সেলের রেজুলেশন সমর্থন করে। নকিয়ার মতামত অনুযায়ী ফোনটি ২৬২ হাজারেরও অধিক রং প্রদর্শন করতে পারে।
ফোনটি পেছনের ক্যামেরাটিতে কোন যান্ত্রিক জুম করার সুবিধা নেই, তবে ভিডিও এবং ক্যামেরার জন্য ৪x ডিজিটাল জুমের ব্যবস্থা করা হয়েছে। ফোনটির সামনে কোন ক্যামেরা নেই এবং এতে কোন ফ্ল্যাশের ব্যবস্থা নেই। সামনের ক্যামেরার সেন্সরের আকার ৩.২ মেগাপিক্সেল (২০৪৮x১৫৩৬ পিক্সেল), এর রন্ধ্র (Aperture) f/২.৮ এবং ফোকাস করার সীমা ৫০ সে.মি। ফোনটি ৬৪০x৪৮০ পিক্সেলের ১৫fps এ ভিডিও রেকর্ডিং করতে সক্ষম।
মোবাইল ফোনটিতে কেবল মাত্র দুটি বাটন ব্যবহার করা হয়েছে, যাদের কাজ ‘‘কল’’ এবং ‘‘সমাপ্তি’’। এছাড়াও বামদিকে লক/আনলক এবং আওয়াজ কমানো বাড়ানোর জন্য বাটন সংযুক্ত করা হয়েছে। সমাপ্তি বাটন দিয়েই ফোন খোলা বা বন্ধ করা হয়।
নকিয়ার ভাষ্যমতে ব্যবহৃত BL-4U (১১০০ mAh) ব্যাটারিটি ৭.২ ঘন্টা আলাপচারিতা, ৭১১ থেকে ৭৮১ ঘন্টা স্ট্যান্ডবাই এবং ৪০ ঘন্টা সঙ্গীত পরিবেশন করতে সক্ষম।
সিমকার্ডটি ব্যাটরির নিচে অবস্থিত এবং তা পশ্চাৎ প্যানেল অপসারণের মাধ্যমে প্রবেশযোগ্য। পশ্চাৎ প্যানেল অপসারণের জন্য আলাদা কোন যন্ত্রাংশের প্রয়োজন নেই।
ফোনটিতে ১৪০ মেগাবাইটের অ-অপসারণযোগ্য সঞ্চয়ের ব্যবস্থা করা হয়েছে। অতিরিক্ত সঞ্চয় সুবিধা বৃদ্ধি করার জন্য microSDHC কার্ড ব্যবহার করা যাবে, যা ৩২ গিগাবাইট পর্যন্ত সমর্থন করে।
নকিয়া আশা ৩১১ হ্যান্ডসেটটির সাথে বেশকিছু সফটওয়্যার প্রি-ইনস্টল করা থাকে। যা দেশভেদে ভিন্ন হতে পারে।
পাণ্ডামুখী বুনোআদা
পাণ্ডামুখী বুনোআদা (), (বৈজ্ঞানিক নাম:Asarum maximum) হচ্ছে অ্যারিস্টোলোচিয়াসি পরিবারের একটি প্রজাতি। এটি চীনের স্থানীয় আঞ্চলিক উদ্ভিদ। এটির ফুলের মাশরুমের মতো বিশিষ্ট গন্ধ আছে। পান্ডার চেহারার সাথে যথেষ্টই মিল রয়েছে তাই একে পাণ্ডামুখী বলা হয়। কালো রঙ্গের ফুলের প্রতি সবার এক ধরনের বিশেষ আগ্রহ থেকেই এই ফুল চীনে বেশ জনপ্রিয়। খুব সহজে ঘরের ভেতরে রাখা যায়, মুলত এটি গৃহের অভ্যন্তরের উদ্ভিদ।
বুনো আদা মোটামুটি সব দেশেই রয়েছে কিন্তু বিশেষ রকম এই আলংকারিক আদা এশিয়া এবং উত্তর আমেরিকায় হয়ে থাকে। পুরো বসন্ত জুড়ে ফুল ফুটে। ক্যালিফোর্নিয়া, জর্জিয়া, মায়ারল্যান্ড, পোর্টল্যান্ড, ক্লেয়টন্‌, ভিলা রিক, চীনের হুবেই, শিখুয়ান এই সমস্ত রেজিয়নে এই প্লান্ট পাওয়া যায়। আপাত দৃষ্টিতে কালো রঙ দেখা গেলেও সম্পূর্ণ রুপে কালো ফুল নেই। এই ফুলটি দুই রঙ্গের হয়ে থাকে সাদা এবং ডিপ পার্পল যা একেবারেই কালো রঙ মনে হয়ে থাকে। ছোট ছোট ফুল যেনো এক সাথে অনেক গুলো পান্ডা চেয়ে রয়েছে এমনি মনে হয়। গাছের রুট বা জিঞ্জারে স্পাইসি সুগন্ধ রয়েছে। বেশিরভাগ আদার ফুল পাতার মাঝে ঢেকে থাকে শুধুমাত্র পান্ডাফেস ফুল পাতার আড়ালে নয় নিজেকে প্রকাশ করে পাতা থেকে আলাদা ও স্বতন্ত্রভাবে। সাধারণত এই ফুল পটে লাগানো হয়ে থাকলেও অনেকেই গার্ডেনেও লাগান সে ক্ষেত্রে খেয়াল রাখতে হবে লাগাবার স্থানটি অবশ্যই ছায়াযুক্ত, ময়েশ্চারাইজড ও ভাল উর্বর মাটি হতে হবে, পানি জমে থাকে এমন স্থান ভাল নয় এই গাছের জন্য।
নব্যপ্রস্তরযুগ
নব্যপ্রস্তরযুগ বা নবপোলিয় যুগ হলো প্রস্তরযুগের শেষ অধ্যায়, যখন পাথরের অস্ত্রশস্ত্র ও ব্যবহার্য দ্রব্যাদির চরম উন্নতি সাধিত হয়েছিল। ASPRO chronology মতে খ্রিস্টপূর্ব ১০,২০০ অব্দে মধ্যপ্রাচ্যের কিছু অঞ্চলে এবং পরবর্তীতে পৃথিবীর অন্যান্য অঞ্চলে এই যুগের সূচনা ঘটে। খ্রিস্টপূর্ব ৪,০০০ অব্দ থেকে ২,৫০০ অব্দের মধ্যে এই যুগের সমাপ্তি ঘটে। প্রথাগতভাবে এই যুগ হচ্ছে প্রস্তরযুগের সমাপ্তি। নব্যপ্রস্তর যুগ হলোসিন এপিপ্যালিওলিথিক যুগ অনুসরণ করে আসে এবং কৃষিকাজের সূচনাকালে নবপলীয় বিপ্লব ঘটে এবং এই সময়টাই নব্যপ্রস্তর যুগের শুরু। ধাতুর ব্যবহার শুরু হলে এই যুগ শেষ হয় এবং ব্রোঞ্জ যুগ, তাম্র যুগ এবং কোন কোন ভৌগোলিক অঞ্চলে লৌহ যুগ শুরু হয়। এই যুগে আচরণ এবং সংস্কৃতিতে প্রগতি এবং পরিবর্তন দেখা যায়, যার মধ্যে ছিল বন্য ও গৃহজাত শস্যের ব্যবহার এবং বন্য পশুকে গৃহপালিত পশুতে রূপান্তর। ধারণা করা হয় যে নব্যপ্রস্তর যুগ শুরু হয় লেভ্যান্টে (Jehrico, বর্তমানে পশ্চিম তীর) খ্রিস্টপূর্ব ১০,২০০-৮,৮০০ অব্দে।
ফাউদ বাক্কাস
শেখ ফাউদ আহামুল ফাসিয়েল বাক্কাস (; জন্ম: ৩১ জানুয়ারি, ১৯৫৪) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি মিডিয়াম-পেস বোলিংয়ে পারদর্শী। এছাড়াও মার্কিন যুক্তরাষ্ট্র ক্রিকেট দলে খেলেছেন তিনি। ঘরোয়া ক্রিকেটে ডেমেরারা, গায়ানা, ওয়েস্টার্ন প্রভিন্স, বর্ডার, ইম্পালাস, দলে প্রতিনিধিত্ব করেছেন ফাউদ বাক্কাস।
২৪ বছর বয়সে ১৫ এপ্রিল, ১৯৭৮ তারিখে ওয়েস্ট ইন্ডিজের পক্ষে তাঁর টেস্ট অভিষেক ঘটে। ১৯৭৭-৭৮ মৌসুমে দলের প্রতিপক্ষ ছিল অস্ট্রেলিয়া। তবে ১৯৭৮-৭৯ মৌসুমে ভারতের বিপক্ষে তিনি উল্লেখযোগ্য সফলতা লাভ করেন। দ্বিতীয় টেস্টে ৯৬ ও ৬ষ্ঠ টেস্টে নিজস্ব সর্বোচ্চ ও একমাত্র সেঞ্চুরি (২৫০) করেন। কিন্তু পরবর্তী ১৯ টেস্টে তাঁর গড় রান ছিল মাত্র ২৬। তন্মধ্যে ৭বার শূন্য রান পেয়েছেন। ফলশ্রুতিতে ১৯৮১-৮২ মৌসুমে অস্ট্রেলিয়া সফর থেকে বাদ পড়েন।
১৯৭৭ থেকে ১৯৮৩ সময়কালে ওয়েস্ট ইন্ডিজের পক্ষে ২৯টি একদিনের আন্তর্জাতিকে অংশ নেন। ২৬ গড়ে সর্বোচ্চ রান তোলেন ৮০। ১৯৮৩ সালের ক্রিকেট বিশ্বকাপের সদস্য থাকা অবস্থায় রানার্স-আপ হয় তাঁর দল।
পরবর্তীতে মার্কিন যুক্তরাষ্ট্রে চলে যান ও মার্কিন দলে অধিনায়কত্ব করেন। ১৯৯৭ ও ২০০১ সালের আইসিসি ট্রফি প্রতিযোগিতায় অংশ নেন তিনি।
হরি তুমা হরো
হরি তুমা হরো হল ১৫শ শতাব্দীর ভক্তিবাদী কবি মীরাবাঈ রচিত একটি হিন্দি ভজন। এটি ছিল মহাত্মা গান্ধীর প্রিয় গান। তিনি এটি তাঁর সর্বশেষ জন্মদিন উপলক্ষে এম. এস. সুব্বুলক্ষ্মীকে অনুরোধ করেছিলেন গানটি গেয়ে শোনানোর জন্য।
"হরি তুম হরো জনকি পীর" হল নারায়ণের উদ্দেশ্যে একটি প্রার্থনা। এই প্রার্থনা আর্ত ও পীড়িতের দুঃখ দূর করার জন্য নারায়ণের কাছে প্রার্থনা করা হয়েছে।
এম. এস. সুব্বুলক্ষ্মী পূর্বে দিল্লিতে মহাত্মা গান্ধীর সঙ্গে দেখা করতে গিয়ে তাঁকে রামধুন শুনিয়েছিলেন। সেই সময় গান্ধী তাঁকে এই গানটি গাইতে বলেছিলেন। সুব্বুলক্ষ্মী বলেছিলেন, তিনি এই গানটির সঙ্গে পরিচিত নন। তিনি অন্য কোনো বিশিষ্ট গায়ককে দিয়ে গানটি গাওয়ানোর প্রস্তাব দিয়েছিলেন। কিন্তু গান্ধী বলেন যে, তিনি সুব্বুলক্ষ্মী ছাড়া অন্য কারোর কণ্ঠে গানটি শুনতে রাজি নন। তখন সুব্বুলক্ষ্মী তাঁর বন্ধুদের সাহায্যে গানটি শিখে নেন। তারপর ১ অক্টোবর মধ্যরাতে তিনি মাদ্রাজের অল ইন্ডিয়া রেডিওর স্টুডিওতে গানটি রেকর্ড শুরু করেন। ২ অক্টোবর রাত ২টোয় রেকর্ডিং শেষ হয়। সেইদিনই গানটি বিমানে দিল্লিতে আনা হয় এবং ১৯৪৭ সালের ২ অক্টোবর গান্ধীর ৭৮তম জন্মদিনের সন্ধ্যায় এটি তাঁকে শোনানো হয়।
কয়েক মাস পর, ১৯৪৮ সালের ৩০ জানুয়ারি অল ইন্ডিয়া রেডিওতে গান্ধীর হত্যাকাণ্ডের খবর সম্প্রচারের পর বারবার সুব্বুলক্ষ্মীর এই রেকর্ডটি বাজানো হয়েছিল।
রবীনা ট্যান্ডন
রবীনা টেন্ডন একজন ভারতীয় অভিনেত্রী, প্রযোজক, এবং প্রাক্তন মডেল। তিনি প্রাথমিকভাবে বলিউড চলচ্চিত্রে কাজ করেছেন, যদিও তিনি কয়েকটি তেলুগু, তামিল, কন্নড় ও বাংলা চলচ্চিত্রেও অভিনয় করেন।
রাভিনা ট্যান্ডন তাঁর অভিনয় জীবন শুরু করেন "পাত্থর কে ফুল" (১৯৯১) দিয়ে, এবং এই অভিনয়ের জন্য ফিল্মফেয়ার পুরস্কার অর্জন করেন। ১৯৯০-এর দশকে তিনি বেশ কয়েকটি বাণিজ্যিক ভাবে সফল চলচিত্রে অভিনয় করেন - যার মধ্যে "দিলওয়ালে" (১৯৯৪), "মোহরা" (১৯৯৪), "খিলাড়িওঁ কা খিলাড়ি" (১৯৯৬) এবং "জিদ্দী" (১৯৯৭) অন্যতম।
জর্জ ইলিয়ট
মেরি অ্যান ইভান্স (২২ নভেম্বর ১৮১৯ – ২২ ডিসেম্বর ১৮৮০; অন্যভাবে "মেরি অ্যান" বা "মারিয়ান"), ছদ্মনাম জর্জ ইলিয়ট দ্বারা পরিচিত, একজন ইংরেজ ঔপন্যাসিক, সাংবাদিক, অনুবাদক এবং ভিক্টোরীয় যুগের নেতৃস্থানীয় লেখক ছিলেন। তিনি সাতটি উপন্যাস লেখেন, তার মধ্যে "এডাম বেড" (১৮৫৯), "দ্য মিল অন দ্য ফ্লস" (১৮৬০), "সাইলাস মারনার" (১৮৬১), "মিডলমার্চ" (১৮৭১–৭২), এবং "ডানিয়েল দেরুন্দা" (১৮৭৬), তাদের অধিকাংশই প্রাদেশিক ইংল্যান্ডে পটভূমি এবং তাদের বাস্তববাদ ও মানসিক অন্তর্দৃষ্টি জন্য সুপরিচিত।
তিনি পুরুষ ছদ্মনাম ব্যবহার করতেন, তিনি বলেন, তাঁর কাজ গুরুত্বের সাথে গ্রহণ করা হবে তা নিশ্চিত করার জন্য। মহিলা লেখকগণ তাদের নিজস্ব নামে প্রকাশ করতেন ইলিয়টের জীবদ্দশায় কিন্তু তিনি কেবল হালকা উদার রোমান্স লেখা নারীদের বাঁধাধরা থেকে অব্যাহতি চেয়েছিলেন। তিনি ইতোমধ্যেই তাঁর ব্যাপকভাবে সম্পাদক এবং সমালোচক হিসেবে পরিচিত কাজ থেকে আলাদাভাবে তাঁর কথাসাহিত্য গণ্য করার আশা করেছিলেন। তাঁর ছদ্মনাম ব্যবহারের আরো অতিরিক্ত কারণ হলো জনসাধারণের দৃষ্টি থেকে তাঁর ব্যক্তিগত জীবন রক্ষা করার ইচ্ছা এবং বিবাহিত জর্জ হেনরি লুইসের সঙ্গে তাঁর সম্পর্ক নিয়ে কেলেঙ্কারি প্রতিরোধ করার জন্য, যার সাথে তিনি ২০ বছর ধরে বসবাস করতেন।
তাঁর ১৮৭২-এর কাজ "মিডলমার্চ"-কে মার্টিন এমিস্‌ এবং জুলিয়ান বার্নস ইংরেজি ভাষায় সর্বশ্রেষ্ঠ উপন্যাস হিসাবে বর্ণনা করেন।
মেরি অ্যান ইভান্স ইংল্যান্ডের ওয়ারউইকশায়্যারের নানইটনে জন্মগ্রহণ করেন। তিনি রবার্ট ইভান্স (১৭৭৩-১৮৪৯) এবং ক্রিস্টিয়ানা ইভান্স (বিবাহ-পূর্ব পিয়ারসন, ১৭৮৮-১৮৩৬, একটি স্থানীয় কল-মালিকের কন্যা) দ্বিতীয় সন্তান ছিলেন। মেরি অ্যানের নাম কখনও কখনও সংক্ষিপ্তভাবে মারিয়ান ছিল। তাঁর আপন ভাই-বোন ছিলো ক্রিস্টিয়ানা, ক্রিসেই নামে পরিচিত (১৮১৪-৫৯), আইজ্যাক (১৮১৬-১৮৯০), এবং যমজ ভাই যারা ১৮২১ সালের মার্চে কয়েক দিন বেঁচে ছিলো। তাঁর সৎ ভাই রবার্ট (১৮০২-৬৪), এবং সৎ বোন, ফ্যানি (১৮০৫-৮২), তাঁর পিতার পূর্ববর্তী বিবাহ হ্যারিয়েট পয়ন্টন থেকে (?১৭৮০-১৮০৯)। ওয়েলশ বংশোদ্ভূত রবার্ট ইভান্স ওয়ারউইকশায়্যারে নিউডিগেট পরিবারের জন্য অরবারি হল এস্টেটের ম্যানেজার ছিলেন, এবং মেরি অ্যান দক্ষিণ খামারে জন্মগ্রহণ করেন। ১৮২০-এর প্রথমভাগে পরিবারটি গ্রিফ নামে একটি বাড়িতে গিয়ে ওঠে, নানইটন এবং বেডওয়ার্থের মধ্যে।
পিন্ডো পর্বত
পিন্ডো () হল গ্যালিসিয়ার কার্নটের করুনায় অবস্থিত একটি ৬২৭ মিটার উচ্চতাবিশিষ্ট স্তূপপর্বত।
পিন্ডো প্রাকৃতিকভাবে কার্নোটা সৈকতের কার্নোট - ম্ন্টে পিন্ডোর সাথে সংযুক্ত, যা নেচারা ২০০০ এবং কমিউনিটি ইম্পর্ট্যান্স সাইটভুক্ত। এই অঞ্চলের ক্ষেত্রফল ৪  ৬২৯ হেক্টর এবং রিয়া দে করকুবিয়ন ও রিয়া দে মুরস ই নোইয়া এর মাঝের কার্নোট, ম্যাজারিকস, ইইসি এবং ডাম্ব্রিয়া পৌরসভাগুলোকে ধারণ করে।
"পিন্ডো" শব্দটির উৎপত্তি ঘটেছে সম্ভবত সেলটিক ভাষার "বিন ডুব" (অর্থঃ অন্ধকার শীর্ষ) থেকে।
যুক্তরাষ্ট্রের স্ট্যানফোর্ড বিশ্ববিদ্যালয়ের ভাষাতত্ত্ব বিভাগের গবেষক জেমস জে. ডুরানসহ আরো অনেকের মতানুসারে পিন্ডো শব্দটি গ্যালিলিয় সেলটিক ভাষা থেকে উদ্ভূত হয়েছে, যা রোমান কর্তৃক গ্যালিসিয়া অধিকার করে নেয়ার আগ পর্যন্ত প্রচলিত ছিল। গ্যালিলিয় সেলটিক ভাষা'র "বিন" (আইরিশ গ্যালিলিয়; অর্থঃ "শীর্ষ") কিংবা "ডুভ" (অন্ধকার কোন কিছু বোঝাতে ব্যবহৃত বিশেষণ) থেকে এসেছে। রোমানরা অবশ্য এর নাম দেন সেলটিক সুপারটামার্সি।
এছাড়াও গবেষকেরা কার্নোটের সাথে সাদৃশ্যপূর্ণ বেশকিছু পাহাড় খুঁজে পান, যেমন আয়ারল্যান্ডের বিন ডুভ পর্বত এবং স্কটল্যান্ডের বেইন ডুভ পর্বত।
গোসুদার্স্তভেন্নি ব্যাংক রোসিয়োস্কোয় ইম্পেরি
রুশ সাম্রাজ্যের কেন্দ্রীয় ব্যাংক () ছিলো জার-এর আমলে রাশিয়ার মূল ব্যাংক, যা ১৮৬০ সালে প্রতিষ্ঠিত হয়ে ১৯১৭ সালে রুশ বিপ্লবের পর রাষ্ট্র কর্তৃক অধিগৃহীত হওয়ার পূর্ব পর্যন্ত কার্যকর ছিলো।
সম্রাট দ্বিতীয় আলেকজান্ডারের সভাসদদের মতামতানুসারে রাষ্ট্রীয় বাণিজ্যিক ব্যাংকের উপর নির্ভর করে ১৮৬০ সালের ১২ জুন রাষ্ট্রীয় ব্যাংক প্রতিষ্ঠিত হয়। এই সভাসদবর্গ ব্যাংকের বিধি-বিধানও প্রণয়ন করেন। বিধি অনুসারে, এটি ছিলো একটি রাষ্ট্রীয় মালিকানাধীন ব্যাংক যা বাণিজ্য ও শিল্পক্ষেত্রে স্বল্পমেয়াদী ঋণ দানের উদ্দেশ্যে প্রতিষ্ঠিত।
১৯১৭ সালের প্রথম দিকে এর ১১টি শাখা, ১৩৩টি স্থায়ী ও ৫টি অস্থায়ী কার্যালয় এবং ৪২টি সংস্থার মাধ্যমে তার কার্যাবলী পরিচালনা করতো। ১৯১৭ সালের ৭ নভেম্বর এটি অধিগৃহীত হয়ে ১৯২২ সাল পর্যন্ত 'আরএসএফএসআর গণ ব্যাংক' এবং এরপর থেকে ১৯৯১ সাল পর্যন্ত 'ইউএসএসআর রাষ্ট্রীয় ব্যাংক' নামে পরিচিত হয়। ১৯৯১ সালে সোভিয়েত ইউনিয়ন ভেঙে যাবার পর "রাশিয়া ফেডারেশন কেন্দ্রীয় ব্যাংক" নামে একটি নতুন কেন্দ্রীয় ব্যাংক প্রতিষ্ঠিত হয়।
১৮৬০ সালে প্রতিষ্ঠার পর হতে ১৯১৭ সালে বিলুপ্তের পূর্ব পর্যন্ত মোট ৮ জন ব্যক্তি 'রুশ সাম্রাজ্যের কেন্দ্রীয় ব্যাংক'-এর গভর্ণর হিসাবে দায়িত্ব পালন করেছেন:
শতপথ ব্রাহ্মণ
শতপথ ব্রাহ্মণ ( "", "একশো পথের ব্রাহ্মণ") হল শুক্ল যজুর্বেদের সঙ্গে যুক্ত অন্যতম গদ্য ধর্মগ্রন্থ। এটিতে বৈদিক আচার-অনুষ্ঠানের বর্ণনা রয়েছে। এই ব্রাহ্মণটি দুটি শাখায় পাওয়া যায় – মধ্যণ্ডিন (বাজসনেয় মধ্যণ্ডিন শাখার) এবং কান্ব (কান্ব শাখার)। প্রথমটি ১৪টি খণ্ডে ১০০টি অধ্যায় ও ৭,৬২৪টি কাণ্ডিকে এবং দ্বিতীয়টি ১৭টি খণ্ডে ১০৪টি অধ্যায় ও ৬,৮০৪টি কাণ্ডিকে বিভক্ত
ভাষাতাত্ত্বিক গবেষণা থেকে জানা যায়, শতপথ ব্রাহ্মণ বৈদিক সংস্কৃতের (অর্থাৎ, মোটামুটিভাবে খ্রিস্টপূর্ব ৮ম থেকে ৬ষ্ঠ শতাব্দী, লৌহযুগীয় ভারত) ব্রাহ্মণ পর্যায়ের সর্বশেষ অংশে রচিত হয়।
জন এন. ব্রামারের মতে এটির রচনাকাল খ্রিস্টপূর্ব ৭০০ অব্দের কাছাকাছি কোনো সময়ে। জুলিয়াস এগেলিঙের মতে, এই ব্রাহ্মণের সর্বশেষ সংস্করণটির রচনাকাল খ্রিস্টপূর্ব ৩০০ অব্দ। যদিও এর কোনো কোনো অংশ “অনেক প্রাচীনতর, যা অজ্ঞাত প্রাচীনকাল থেকে মুখে মুখে প্রচলিত ছিল।”
এই ধর্মগ্রন্থের প্রধান আকর্ষণীয় দিকগুলির একটি হল এর পৌরাণিক অংশ। এখানে সৃষ্টি-সংক্রান্ত পুরাণকথা ও মনুর প্রলয়ের উল্লেখ আছে। এই সৃষ্টি-সংক্রান্ত পুরাণকথার সঙ্গে অন্যান্য সৃষ্টি-সংক্রান্ত পুরাণের অনেক সাদৃশ্য আছে। যেমন, প্রাগৈতিহাসিক বন্যা (বাইবেলে যেমন পাওয়া যায়), আলো ও অন্ধকারের প্রসার, ভালো ও মন্দের বিভাজন এবং সময়ের ব্যাখ্যা। শতপথ ব্রাহ্মণে যজ্ঞবেদী নির্মাণ, যজ্ঞের উপকরণ, যজ্ঞে মন্ত্রোচ্চারণ ও সোমরস প্রস্তুতকরণের সঙ্গে সঙ্গে বিভিন্ন অনুষ্ঠানের প্রতীকী ব্যাখ্যার একটি বিস্তারিত বিবরণ পাওয়া যায়।
মধ্যণ্ডিন শাখার ১৪টি খণ্ডকে দুটি প্রধান অংশে ভাগ করা যায়। প্রথন নয়টি বই যজুর্বেদ সংহিতার প্রথম ১৮টি খণ্ডের পুথিগত টীকা দিয়েছে। এই টীকা স্থানে স্থানে পংক্তি ধরে ধরে দেওয়া হয়েছে। পরবর্তী পাঁচটি বই অনুষ্ঠানে ব্যবহৃত নতুনতর দ্রব্য ও অন্যান্য দ্রব্যের বর্ণনা বর্ণনা দিয়েছে। ১৪শ এবং শেষ খণ্ডটি বৃহদারণ্যক উপনিষদ্‌ নামে খ্যাত।
মধ্যণ্ডিন শাখার শতপথ ব্রাহ্মণটিকে ১৯শ শতাব্দীর শেষ ভাগে জুলিয়াস এগলিং ইংরেজিতে অনুবাদ করেন। এটি সেক্রেড বুকস অফ দি ইস্ট গ্রন্থমালায় পাঁচ খণ্ডে প্রকাশিত হয়। কান্ব শাখার শতপথ ব্রাহ্মণ উইলিয়াম ক্যালান্ড তিন খণ্ডে ইংরেজিতে অনুবাদ করেছিলেন।
কৃতি শ্যানন
কৃতি শ্যানন (জন্ম: ২৭শে জুলাই, ১৯৯০) একজন ভারতীয় মডেল এবং চলচ্চিত্র অভিনেত্রী। মডেলিংয়ের মাধ্যমে মিডিয়াতে আগমন করার পরে তিনি সুকুমারের তেলেগু চলচ্চিত্র "১ নেনোক্কাদিন"-এ অভিনয়ের মাধ্যমে চলচ্চিত্রে আত্মপ্রকাশ করেন। তার প্রথম বলিউড চলচ্চিত্র ছিল সাব্বির খানের রোমান্টিক এ্যাকশনধর্মী ধাচের "হিরোপতি"। উক্ত চলচ্চিত্রে অসাধারণ অভিনয়ের সুবাদে তিনি ফিল্মফেয়ার পুরস্কার শ্রেষ্ঠ নবাগত অভিনেত্রী  লাভ করেন।
বারেলিকি বারফি ২০১৭ বিট্টি হিন্দি
বেটি উইলসন
এলিজাবেথ রেবেকা বেটি উইলসন (; জন্ম: ২১ নভেম্বর, ১৯২১ - মৃত্যু: ২২ জানুয়ারি, ২০১০) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার বিখ্যাত মহিলা ক্রিকেটার ছিলেন। ১৯৪৭-৪৮ থেকে ১৯৫৭-৫৮ মেয়াদকালে অস্ট্রেলিয়া জাতীয় মহিলা ক্রিকেট দলের অন্যতম সদস্য ছিলেন তিনি। তাঁকে সর্বকালের সেরা মহিলা ক্রিকেটারদের একজনরূপে গণ্য করা হয়ে থাকে। ‘বেটি’ ডাকনামে পরিচিত বেটি উইলসন ডানহাতে ব্যাটিংয়ে পারদর্শী ছিলেন| তাঁকে ‘মহিলাদের ব্র্যাডম্যান’ হিসেবে ডাকা হয়ে থাকে। এছাড়াও তিনি অফ-স্পিন বোলিংসহ ফিল্ডার হিসেবেও গুরুত্বপূর্ণ ভূমিকা পালন করেছেন। ঘরোয়া ক্রিকেটে ভিক্টোরিয়ার প্রতিনিধিত্ব করেন।
শৈশবে ল্যাম্প পোস্টের সহায়তা নিয়ে ক্রিকেট খেলা শিখতে শুরু করেন। ১০ বছর বয়সে কলিংউড ওম্যান’স ক্রিকেট ক্লাবে বড়দের সাথে খেলার জন্য মনোনীত হন। ১৪ বছর বয়সে ভিক্টোরিয়া দ্বিতীয় একাদশ ও ১৬ বছর বয়সে বড়দের দলে অন্তর্ভুক্ত হন।
দ্বিতীয় বিশ্বযুদ্ধের কারণে টেস্ট খেলায় অংশ নিতে দেরী হয় তাঁর। ২০ মার্চ, ১৯৪৮ তারিখে নিউজিল্যান্ডের বিপক্ষে তাঁর টেস্ট অভিষেক ঘটে। খেলায় তিনি ৯০ রানসহ ৪/৩৭ ও ৬/২৮ লাভ করেন। নিজস্ব দ্বিতীয় টেস্টে ইংল্যান্ডের বিপক্ষে ১১১ রান তোলেন। এরফলে প্রথম অস্ট্রেলীয় মহিলা হিসেবে ইংল্যান্ডের বিপক্ষে সেঞ্চুরি করেন। পাশাপাশি ৯ উইকেটও দখল করেন তিনি।
১৯৫১ সালে ইংল্যান্ড সফর করেন। স্কারবোরায় অনুষ্ঠিত প্রথম টেস্টে ৮১ রান করেন। ইয়র্কশায়ারের বিপক্ষে ৭৭ মিনিটে অপরাজিত ১০০* রান করে শেষ বলে অস্ট্রেলিয়াকে জয়লাভ করান। এ সিরিজের পর তিনি আড়াই বছর ইংল্যান্ডে অবস্থান করেন।
১৯৫৭-৫৮ মৌসুমে ইংল্যান্ডের বিপক্ষে পুরুষ কিংবা মহিলা - উভয় ক্ষেত্রেই প্রথম ক্রিকেটার হিসেবে সেঞ্চুরিসহ টেস্টে ১০ উইকেট পান। ভেজা উইকেটে প্রথম ইনিংসে ৭/৭ পান। তন্মধ্যে মহিলাদের টেস্টে প্রথমবারের মতো হ্যাট্রিক করার গৌরব লাভ করেন তিনি। ফেব্রুয়ারি, ১৯৫৮ সালে অস্ট্রেলিয়া-ইংল্যান্ডের মধ্যকার টেস্টে তিনি এ কীর্তিগাথা রচনা করেন। পরবর্তীতে ২০০৪ সালে পাকিস্তানের শাইজা খান ও ২০১১ সালে স্বদেশী রেনে ফারেল এ কৃতিত্বের অধিকারী হন। অস্ট্রেলিয়ার নিম্ন রান সংগ্রহের মধ্যেও তিনি ১২ রান করে সর্বোচ্চ রান সংগ্রাহক হন ও দ্বিতীয় ইনিংসে ১০০ তোলেন। দ্বিতীয় ইনিংসে ১৯ ওভারে ৪/৯ লাভ করেন ও খেলায় ১১/১৬ নিয়ে সেরা বোলিংয়ের রেকর্ড গড়েন যা ২০০৪ সাল পর্যন্ত টিকেছিল।
সমগ্র খেলোয়াড়ী জীবনে ১১ টেস্ট খেলে ৫৭.৪৬ গড়ে ৮৬২ রান করেন। এছাড়াও ১১.৮০ গড়ে ৬৮ উইকেট নেন। ১৯৮৫ সালে প্রথম মহিলা ক্রিকেটার হিসেবে অস্ট্রেলিয়ান স্পোর্টিং হল অব ফেমে অন্তর্ভুক্ত হন। ১৯৮৫-৮৬ মৌসুমে অনূর্ধ্ব-২১ জাতীয় মহিলা ক্রিকেট চ্যাম্পিয়নশীপ তাঁর সম্মানার্থে ‘বেটি উইলসন শীল্ড’ নামে আখ্যায়িত হয়। ২০১৫ সালে বেটি উইলসনকে আইসিসি ক্রিকেট হল অব ফেমে অন্তর্ভুক্ত করা হয়।
মধ্যাঞ্চল ক্রিকেট দল
মধ্যাঞ্চল ক্রিকেট দল একটি প্রথম শ্রেণীর ক্রিকেট দল যা বাংলাদেশ ক্রিকেট লীগে মধ্য বাংলাদেশকে প্রতিনিধিত্ব করে। এটি বাংলাদেশের প্রথম শ্রেণীর দুটি দল ঢাকা বিভাগ ও ঢাকা মহানগরী দলের সমন্বয়ে গঠিত একটি দল।
২০১৪-১৫ বাংলাদেশ ক্রিকেট লীগের জন্য স্কোয়াড:
পেদ্রো পার্দো দে সেলা
পেদ্রো পার্দো দে সেলা রদ্রিগুয়েজ দে আগুইয়ার রিবাদেনেইয়ারা (মৃত্যু ৩ অক্টোবর ১৪৮৩), পঞ্চদশ শতকে জন্ম নেয়া গ্যালিসিয়ার একজন বিখ্যাত মার্শাল। তার পিতার নাম জোয়ান নুনেস পার্দো এবং মায়ের নাম দোনা তেরেসা রদ্রিগুয়েজ দে আগুইয়ার। সংক্ষেপে তাকে পেদ্রো পার্দো দে সেলা নামে উল্লেখ করা হয়।
ক্যাথলিক শাসকের আদেশে মনডোনেডো ক্যাথেড্রালের সম্মুখে ১৪৮৩ সালে তাকে তার ছেলে সহ শিরোশ্ছেদ করে হত্যা করা হয়। 
তিনি ১৪৪৫ সালের পরে ভিভেরোতে চলে আসেন। ১৪৭৪ সালে মেয়র হওয়ার পরে তিনি মার্শাল পদবি লাভ করেন। ১৪৭৬ সালে ক্যাথলিক রাজা তাকে পদ থেকে বহিষ্কার করেন। ১৪৭৮ সালে তাকে ভিভেরো থেকেও বহিষ্কার করা হয়। ক্যাথলিক রাজা সান্তা মার্তা দে অর্তিগুয়েরা এবং মনদোনেদো এর প্রশাসককে চিঠি দেন ফলে তারা তাকে শহরে প্রবেশে বাঁধা দেয়।
র‍্যামন পিনেইরো লোপেজ
র‍্যামন পিনেইরো লোপেজ (ল্যাঙ্কারা ১৯১৫ - সান্তিয়াগো ডে কমপোস্তেলা ১৯৯০), গ্যালিসিয়ার একজন স্বনামধন্য সাহিত্যিক এবং রাজনীতিবিদ। ২০০৯ সালে গ্যালিসিয় সাহিত্য দিবসে তাকে সম্মানিত করা হয়। তিনি প্রকাশনা সংস্থা গ্যালাক্সিয়া এবং সাময়িকী গ্রেইল এর অন্যতম প্রতিষ্ঠাতা এবং প্রথম সম্পাদক। তার সাহিত্য কর্মকে দুই ভাগে ভাগ করা হয়েছে। প্রথম দর্শন ধারার রচনা যেখানে তার চিন্তা চেতনা প্রতিফলিত হয়েছে। দ্বিতীয়ত গ্যালিসিয়ার ভাষাকে আদর্শ রূপে দাঁড় করাতে ভাষা ভিত্তিক কাজ গুলো।
র‍্যামন পিনেইরো লোপেজ লুগোর সেরা বিদ্যালয়ে অধ্যয়ন করেন। এখানে পড়ার সময়ে তিনি যুবক বয়সে গ্যালিগুইস্তা পার্টিতে যোগ দেন। ১৯৩৬ সালে গ্যালিসিয়ার স্ট্যাটুট রচনা করায় এই পার্টি অগ্রগণ্য ভূমিকা রেখেছিলো।
স্প্যানিশ গৃহ যুদ্ধের সময়ে তিনি বিদ্রোহী পক্ষকে সমর্থন দিয়েছিলেন। যুদ্ধ শেষে তিনি দর্শন শাস্ত্র অধ্যয়ন করেন।
মোবাইলের জন্য ফায়ারফক্স
মোবাইলের জন্য ফায়ারফক্স, ফায়ারফক্স ফর মোবাইল (সাংকেতিক নাম ফেনেক) অথবা (মজিলা) ফায়ারফক্স ফর অ্যান্ড্রয়েড, মজিলা ফায়ারফক্স ব্রাউজারের এমন একটি বিল্ড যা স্মার্টফোন এবং ট্যাবলেটের মত ডিভাউসে কাজ করে।
মোবাইলের জন্য ফায়ারফক্সও একই গেকো লেআউট ইঞ্জিন ব্যবহার করে যা মোজিলা ফায়ারফক্স ব্যবহার করে। যেমন, সংস্করণ ১.০ একই ইঞ্জিন ব্যবহার করতো যা ফায়ারফক্স ৩.৬ ব্যবহার করে এবং এই ৪.০ রিলিজগুলোতে ফায়ারফক্স ৪.০ এর কোর কোড ব্যবহার করা হয়েছে। এর বৈশিষ্ট্যের মধ্যে রয়েছে এইচটিএমএল ৫ সমর্থন, ফায়ারিফক্সি সিংক, অ্যাড-অন সমর্থন এবং ট্যাব ব্রাউজিং।
মোবাইলের জন্য ফায়ারফক্স এর সাংকেতিক নাম হচ্ছে ফেনেক। নামটা এসেছে ফেনেক শেয়াল, যা মরুভূমির একধরনের ছোট শেয়ালের জাত (যেমনটা ফেনেক ব্রাউজার ফায়ারক্স ব্রাউজারের ছোট সংস্করণ)। Firefox for Maemo Beta 5, ২০০৫ ২০০৯ এ প্রকাশ হয়েছিল, যা ফায়ারফক্স ব্রান্ডিং, ফায়ারফক্সের নাম এবং লোগো নিয়ে প্রথম প্রকাশ হয়েছিল।
শুরু থেকেই প্লাগইন সমর্থন নিস্ক্রিয় ছিল, অ্যাডবি ফ্লাশ এর মত জনপ্রিয় ওয়েব কন্টেন্টের সাথে সামঞ্জস্যতা সরিয়ে নেওয়া হলে, ২০১১ এর সেপ্টেম্বরে, pre-Honeycomb এর অ্যান্ড্রয়েড সংস্করণের প্রি-রিলিজ বিল্ডে ফ্লাশ সাপোর্ট ইপ্লিমেন্ট করা হয়। অ্যান্ড্রয়েড ২.x এবং ৪.x এর জন্য ফ্লাশ সমর্থন প্রায় সকল স্মার্টফোনের জন্য স্বক্রিয় করা হয় ১৪.০ সংস্করণে, যেখানে অ্যান্ড্রয়েড ৩.x এর জন্য সমর্থন আসে পরিবর্তী প্রকাশে।
ব্রাউজারের সংস্করণের নাম্বার ডেস্কটপ প্রকাশের সাথে সামঞ্জস্যপূর্ণ করতে এক লাফেই সংস্করণ ২.০ থেকে সংস্করণ ৪.০ করা হয় কারণ উভয় ব্রাউজারে একই রেন্ডারিং ইঞ্জিন ব্যবহৃত হয়।
মুক্তির তারিখসমূহ:
সদগোপ
সদগোপ হল ভারতের পশ্চিমবঙ্গে ও কিছু সংখ্যক বিহারে বসবাসকারী বাঙালি হিন্দু জাতি।
সংস্কৃত শব্দ "সদ্" অর্থাৎ ভালো এবং "গোপ" অর্থাৎ গোয়ালা থেকে "সদগোপ" নামটি এসেছে। তাঁরা নিজেদেরকে হিন্দু দেবতা কৃষ্ণের বংশধর হিসাবে গন্য করেন। কালপঞ্জী অনুযায়ী, এদের অনেকে একাদশ শতকে কুরুক্ষেত্র যুদ্ধের পর পূর্ব-গঙ্গো সাম্রাজ্যের শাসনকালে এবং বাকীরা পঞ্চদশ শতকে কামরূপ রাজাদের সময়ে হিন্দুধর্ম গ্রহণ করেন।গয়া ও বৃন্দাবন এদের তীর্থভূমি।
এরা দুটি শাখায় বিভক্ত। যথা - কুলীন এবং মুলিক, পরে এরা আবার পূর্বী ও পশ্চিমী কুলীনে বিভক্ত হয়। পশ্চিমী কুলীনেরা পশ্চিমবঙ্গে বসবাসরত এবং ঘোষ ও সর্হসা গোষ্ঠীতে বিভক্ত। পূর্বী কুলিনেরা পশ্চিমবঙ্গের মেদিনীপুরের বাসিন্দা, এবং কিছু বিহারের অধিবাসী। সদগোপরা বাংলা ভাষায় কথা বলেন কিন্তু বিহারের অধিবাসীরা কথা বলেন হিন্দীতেও।
সদগোপরা কিছু উপশাখায় বিভক্ত, যেমন সুর, নিয়োগী, কুমার, ঘোষ, কুইলা, দন্ডপাট, মহাপাত্র, সরকার, মন্ডল এবং রায়। তারা স্বগামী গোষ্ঠী এবং বিপরীতগামী গোত্র অনুসরণ করেন। সদগোপরা মূলত ভূস্বামী গোষ্ঠী, কিন্তু অনেক সদগোপ কলকাতা এবং পশ্চিমবঙ্গের অন্যত্র বাস করেন।
বুরানদাখত
বুরান (পাহলভি: ; ৫৯০ – ৬২৮ বা ৬৩১) ছিলেন সাসানীয় সম্রাট দ্বিতীয় খসরুর কন্যা। তিনি ছিলেন সাসানীয় সাম্রাজ্যের সিংহাসনে আরোহণকারিণী দুইজন নারীর মধ্যে প্রথম। অপরজন হলেন তাঁর ভগ্নি ও উত্তরসূরি আজারমিদখত)। বিভিন্ন ঐতিহাসিকের বর্ণনামতে তাঁর রাজত্ব ৬২৯ থেকে ৬৩০ পর্যন্ত এক বছর চার মাস অথবা দুই বছরব্যাপী স্থায়ী ছিল। সাসানীয় শাহ্‌রা তৃতীয় শতাব্দী থেকে ৬৫১ খ্রিস্টাব্দ পযর্ন্ত পারস্য শাসন করেছিলেন। বুরান ২৯তম শাহ্‌ ছিলেন। তার পূর্বসুরী ছিলেন তৃতীয় আর্মশীর এবং তার উত্তরসূরি পঞ্চম হর্মাজদ।
তৎকালীন মুদ্রায় তাঁর নাম বরান বা বুরান হিসেবে পাওয়া যায়। পারস্যের কবি ফেরদৌসি তাঁর মহাকাব্য শাহানামায় তাকে “পরান্দখত” হিসেবে উল্লেখ করেছেন। তিনি তাঁর পিতা দিবতীয় খসরুর স্মৃতি ও সম্মান পুনুরুজ্জীবিত করতে চেয়েছিলেন, যিনি তাঁর রাজত্বকালে সাসানীয় সাম্রাজ্যকে সবচেয়ে বৃহদাকার উপনিবেশ উপহার দিয়েছিলেন।
শারজাহ আমিরাত
শারজাহ আমিরাত ( "") সংযুক্ত আরব আমিরাতের একটি আমিরাত। এটি সংযুক্ত আরব আমিরাতের ৭টি প্রদেশের একটি। এর আয়তন প্রায় এবং জনসংখ্যা প্রায় ৮,০০,০০০ (২০০৮)। শারজাহ আমিরাতের রাজধানী শহর হলো "শারজাহ"।
এই আমিরাতে পরম রাজতন্ত্র পদ্ধতির শাসন ব্যাবস্থা প্রচলিত। ১৯৭২ সাল হতে আমিরাতটি সুলতান বিন মোহাম্মেদ আল-কাসিমির শাসনাধীন রয়েছে।